Diari Oficial de la Generalitat Valenciana


Sumari del DOGV 9484, del 05-12-2022 (2022/11926)

RESOLUCIÓ de 25 de novembre de 2022, de la directora general d'Innovació Educativa i Ordenació, per la qual es resol la convocatòria per a centres d'Educació Primària i d'Educació Especial sostinguts amb fons públics de la Generalitat Valenciana, durant el curs acadèmic 2022-2023, per a participar en el projecte «Escolarts Escola Dansa».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11705


Data del document
:   25-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 25 de novembre de 2022, de la directora general d'Innovació Educativa i Ordenació, per la qual es resol la convocatòria per a centres d'Educació Primària i d'Educació Especial sostinguts amb fons públics de la Generalitat Valenciana, durant el curs acadèmic 2022-2023, per a participar en el projecte «Escolarts Escola Dansa». [2022/11433]  
Per Resolució de 3 d'octubre de 2022, de la directora general d'Innovació Educativa i Ordenació, es va convocar els centres d'Educació Primària i d'Educació Especial sostinguts amb fons públics de la Generalitat Valenciana, durant el curs acadèmic 2022- 2023, per a participar en el projecte Escolarts Escola dansa (DOGV 9447, d'11.10.2022).  
  
Publicada la resolució provisional de l'òrgan instructor de la convocatòria per a centres d'Educació Primària i d'Educació Especial sostinguts amb fons públics de la Generalitat Valenciana, durant el curs acadèmic 2022-2023, per a participar en el projecte Escolarts Escola dansa, en data 7 de novembre en la pàgina web de la Conselleria d'Educació, Cultura i Esport, i transcorregut el termini de set dies hàbils per a fer al·legacions, d'acord amb l'apartat resolutiu cinqué de la Resolució de 3 d'octubre de 2022.  
Comprovada la documentació presentada una vegada transcorregut el termini d'al·legacions i estudiades i, si és el cas, ateses les al·legacions.  
En virtut del que disposa l'apartat resolutiu cinqué de la Resolució de 3 d'octubre de 2022, de la directora general d'Innovació Educativa i Ordenació, que va convocar els centres d'Educació Primària i d'Educació Especial sostinguts amb fons públics de la Generalitat Valenciana, durant el curs acadèmic 2022- 2023, per a participar en el projecte Escolarts Escola dansa, resolc:  
  
Primer  
Publicar la relació de centres admesos en el projecte Escolarts Escola dansa (annex I), els quals es comprometen a fer, abans del 30 de juny de 2023, les activitats que es contemplen en l'apartat resolutiu quart de la Resolució de 3 d'octubre de 2022.  
  
Segon  
Publicar la relació de centres que han presentat desistiment en el projecte Escolarts Escola dansa (annex II) i, per consegüent, renuncien a participar-hi.  
  
Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú.  
Tot això sense perjudici que les persones interessades puguen presentar qualsevol altre recurs que estimen pertinent.  
  
València, 25 de novembre de 2022.- La directora general d'Innovació Educativa i Ordenació: Reis Gallego Perales.